മുട്ടില് മരം മുറിക്കല് അന്വേഷണം തുടരുകയാണ്, എല്ലാ വിഷയങ്ങളും അന്വേഷണ പരിധിയിലാണ്: എ കെ ശശീന്ദ്രന് മുട്ടില് മരം മുറിക്കല് കേസില് പ്രത്യേക സംഘം അന്വേഷണം തുടരുകയാണെന്ന് വനം വകുപ്പ് മന്ത്രി എ കെ ശശീന്ദ്രന്. മരം മുറിക്കലുമായി ബന്ധപ്പെട്ട് എല്ലാ വിഷയങ്ങളും അന്വേഷണ പരിധിയിലാണെന്ന് മന്ത്രി പറഞ്ഞു. എല്ലാ അന്വേഷണ റിപ്പോര്ട്ടുകളും പ്രത്യേക സംഘത്തിന് കൈമാറാന് ഉത്തരവിട്ടിട്ടുണ്ടെന്നും അന്വേഷണ റിപ്പോര്ട്ട് ലഭിച്ചശേഷം നടപടി തീരുമാനിക്കുമെന്നും മന്ത്രി എ കെ ശശീന്ദ്രന് വ്യക്തമാക്കി. ഇതിനിടെ ജനവാസമേഖലയിലേക്കുള്ള വന്യ മൃഗങ്ങളുടെ പ്രവേശനം തടയാന് നടപടിയെടുക്കുമെന്ന് മന്ത്രി നിയമസഭയില് പറഞ്ഞു. നാട്ടിലിറങ്ങുന്ന വന്യ മൃഗങ്ങളെ തുരുത്താന് റാപ്പിഡ് ടീം പ്രവര്ത്തിക്കുന്നുണ്ടെന്നും അദ്ദേഹം വിശദീകരിച്ചു. Read Also : മുട്ടില് മരം മുറിക്കല് വനം വകുപ്പ് ഉദ്യോഗസ്ഥരെ തിരിച്ചെടുത്ത നടപടി മരവിപ്പിച്ചു അതേസമയം ശബരിമല തീര്ത്ഥാടനകാലത്ത് നല്കേണ്ട ഇളവുകളില് തീരുമാനം ഉടനെന്ന് ദേവസ്വം മന്ത്രി കെ രാധാകൃഷ്ണന് നിയമസഭയില് അറിയിച്ചു. സാമൂഹിക അകലം പാലിച്ച് ദര്ശനം നടത്താനുള്ള സൗകര്യമൊരുക്കിയിട്ടുണ്ടെന്ന് മന്ത്രി പറഞ്ഞു. വികസനത്തിനായി വനഭൂമി വിട്ടു നല്കുന്നതിന് എതിര്പ്പില്ലെന്ന് ഹൈക്കോടതിയെ അറിയിക്കും. തീര്ത്ഥാടനം പൂര്ണതോതില് നടത്താന് കഴിഞ്ഞാല് കെ എസ് ആര് ടി സി ബസുകളുടെ എണ്ണം കൂട്ടും. വനം,ദേവസ്വം മന്ത്രിമാരുടെ അധ്യക്ഷതയില് ചേര്ന്ന യോഗത്തിലാണ് തീരുമാനമെന്നും മന്ത്രി കെ രാധാകൃഷ്ണന് വ്യക്തമാക്കി. Read Also : മുട്ടില് മരം മുറി അഗസ്റ്റിന് സഹോദരന്മാര്ക്ക് ജാമ്യം